Michal Grman

Michal Grman (* 30. júl 1982, Liptovský Mikuláš) je bývalý slovenský hokejový obranca. 

Odchovanec MHk 32 Liptovský Mikuláš. V sezóne 2002/03 pôsobil v ŠaHK Banská Bystrica, potom odišiel do Nitry, kde odohral iba 10 zápasov a následne sa vrátil do pôvodného klubu MHk 32 Liptovský Mikuláš, kde v tej istej sezóne odohral 16 zápasov a na jej konci odišiel do Česka do druholigového tímu HC Sareza Ostrava, ktorému dopomohol k postupu do 1. českej ligy. V sezóne 2005/06 prestúpil do českého klubu HC Prostějov, kde odohral 12 zápasov, v ktorých nebodoval. V tej istej sezóne sa vrátil do tímu MHk 32 Liptovský Mikuláš. V sezóne 2007/08 odohral sezónu v MsHK Žilina. V ďalšej sezóne sa znovu vrátil domov do Liptovského Mikuláša, ale dlho tam neostal, nakoľko v tíme HC Košice bola veľká maródka v obrane, odišiel do tohto tímu na hosťovanie. Pôvodne tam mal ostať do februára, ale nakoniec predĺžil hosťovanie do konca sezóny, čo sa mu vyplatilo a pomohol tak tímu HC Košice získať titul Majstra Slovenska pre sezónu 2008/09. Pred začiatkom sezóny 2009/10 sa upísal tímu HC Košice na 4 sezóny.

V novembri 2012 sa stal posilou českého extraligového klubu HC Energie Karlovy Vary. Po dvoch sezónach podpísal zmluvu s kazašským klubom Ertis Pavlodar.

Reprezentácia 
V slovenskom drese odohral 4 zápasy, v ktorých neskóroval.

Referencie

Externé odkazy 
 
 profil na oficiálnej stránke HC Košice 

Slovenskí hokejisti
Hráči HC Košice
Hráči HC Banská Bystrica
Hráči HK Nitra
Hráči MsHK Žilina
Hráči Ertis Pavlodar
Hráči HC Karlovy Vary
Hráči Comarch Cracovia
Hráči HC 46 Bardejov
Hráči MHk 32 Liptovský Mikuláš
Osobnosti z Liptovského Mikuláša